CELEX: 32013D0217
Language: el
Date: 2013-05-08 00:00:00
Title: 2013/217/ΕΕ: Εκτελεστική απόφαση της Επιτροπής, της 8ης Μαΐου 2013 , για την τροποποίηση της απόφασης 2007/777/ΕΚ όσον αφορά την καταχώριση του Μεξικού στον κατάλογο των τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων [κοινοποιηθείσα υπό τον αριθμό C(2013) 2589]  Κείμενο που παρουσιάζει ενδιαφέρον για τον ΕΟΧ

14.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 129/38
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 8ης Μαΐου 2013
   για την τροποποίηση της απόφασης 2007/777/ΕΚ όσον αφορά την καταχώριση του Μεξικού στον κατάλογο των τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων
   [κοινοποιηθείσα υπό τον αριθμό C(2013) 2589]
   (Κείμενο που παρουσιάζει ενδιαφέρον για τον ΕΟΧ)
   (2013/217/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο και το άρθρο 8 σημείο 4,
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (2) θεσπίζει κανόνες όσον αφορά τις εισαγωγές, καθώς και τη διαμετακόμιση και την αποθήκευση στην Ένωση φορτίων προϊόντων με βάση το κρέας και φορτίων επεξεργασμένων στομαχιών, ουροδόχων κύστεων και εντέρων, όπως ορίζονται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3).
            
         
               (2)
            
            
               Το μέρος 2 του παραρτήματος II της εν λόγω απόφασης καθορίζει τον κατάλογο των τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, υπό την προϋπόθεση ότι τα βασικά αυτά προϊόντα συμμορφώνονται με την επεξεργασία που αναφέρεται στον εν λόγω κατάλογο.
            
         
               (3)
            
            
               Στο μέρος 4 του παραρτήματος II της απόφασης 2007/777/ΕΚ παρατίθενται οι επεξεργασίες που αναφέρονται στο μέρος 2 του εν λόγω παραρτήματος, συνοδευόμενες καθεμία από έναν κωδικό. Στο εν λόγω μέρος ορίζεται ότι η μη ειδική επεξεργασία A και οι ειδικές επεξεργασίες B έως F καταχωρίζονται με φθίνουσα σειρά αυστηρότητας.
            
         
               (4)
            
            
               Το Μεξικό παρατίθεται στο μέρος 2 του παραρτήματος II της απόφασης 2007/777/ΕΚ ως χώρα από την οποία επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που προέρχονται από πουλερικά, εκτρεφόμενα πτερωτά θηράματα και άγρια πτερωτά θηράματα τα οποία έχουν υποστεί την ειδική επεξεργασία D, για κατανάλωση από τον άνθρωπο.
            
         
               (5)
            
            
               Το 2012 επιβεβαιώθηκε η ύπαρξη πολλών εστιών γρίπης των πτηνών υψηλής παθογονικότητας (HPAI) του υποτύπου H7N3 στην πολιτεία Jalisco στο Μεξικό, περιοχή με μεγάλη πυκνότητα πτηνοτροφείων. Το Μεξικό εφάρμοσε πολιτική εξολόθρευσης και διεξήγαγε επείγοντα εμβολιασμό κατά της γρίπης των πτηνών για να θέσει υπό έλεγχο τις εστίες.
            
         
               (6)
            
            
               Η τελευταία εστία της επιδημίας HPAI επιβεβαιώθηκε στο τέλος του Σεπτεμβρίου 2012, ενώ τον Δεκέμβριο του 2012 το Μεξικό δήλωσε ότι οι εστίες εκριζώθηκαν.
            
         
               (7)
            
            
               Στις 8 Ιανουαρίου 2013 το Μεξικό κοινοποίησε στην Επιτροπή δύο εστίες HPAI του υποτύπου H7N3 σε πουλερικά στο έδαφός του, στην πολιτεία Aguascalientes. Η νόσος εξαπλώθηκε επίσης στις πολιτείες Jalisco και Guanajuato.
            
         
               (8)
            
            
               Λόγω της επιβεβαίωσης των εστιών HPAI, το έδαφος του Μεξικού δεν μπορεί πλέον να θεωρείται ελεύθερο νόσου.
            
         
               (9)
            
            
               Η επανεμφάνιση εστιών HPAI προκαλεί ανησυχίες όσον αφορά την αποτελεσματικότητα των μέτρων, καθώς και του εμβολιασμού που εφαρμόστηκε στο Μεξικό για τον έλεγχο της HPAI.
            
         
               (10)
            
            
               Οι εισαγωγές προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, για ανθρώπινη κατανάλωση, τα οποία προέρχονται από πουλερικά, εκτρεφόμενα πτερωτά θηράματα και άγρια πτερωτά θηράματα τα οποία έχουν υποστεί επεξεργασία, όπως ορίζεται στο παράρτημα II της απόφασης 2007/777/ΕΚ, από τρίτες χώρες ή περιοχές τους που δεν είναι ελεύθερες νόσου, όσον αφορά τη HPAI, θεωρείται ότι ενέχουν αμελητέο κίνδυνο για την εισαγωγή του ιού στην Ένωση.
            
         
               (11)
            
            
               Ωστόσο, δεδομένης της ταχείας διασποράς της HPAI και του επικίνδυνου ενδεχομένου να μην ανιχνευθούν εγκαίρως εστίες της HPAI από τη μεξικανική αρμόδια αρχή, οι εισαγωγές στην Ένωση και η διαμετακόμιση μέσω της Ένωσης προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων για ανθρώπινη κατανάλωση τα οποία κατάγονται από την εν λόγω τρίτη χώρα θα πρέπει να επιτρέπονται μόνον όταν τα εν λόγω βασικά προϊόντα έχουν υποστεί την ειδική επεξεργασία Β που ορίζεται στο μέρος 4 του παραρτήματος II της απόφασης 2007/777/ΕΚ, αφού η επεξεργασία αυτή είναι αυστηρότερη από εκείνη που εφαρμόζεται σήμερα στα εν λόγω βασικά προϊόντα, σύμφωνα με το μέρος 2 του ίδιου παραρτήματος.
            
         
               (12)
            
            
               Η απόφαση 2007/777/ΕΚ θα πρέπει, συνεπώς, να τροποποιηθεί ανάλογα.
            
         
               (13)
            
            
               Με σκοπό να αποφευχθεί διατάραξη του εμπορίου, θα πρέπει να προβλεφθεί μεταβατική περίοδος στη διάρκεια της οποίας τα φορτία προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, για ανθρώπινη κατανάλωση, τα οποία προέρχονται από πουλερικά, εκτρεφόμενα πτερωτά θηράματα και άγρια πτερωτά θηράματα τα οποία κατάγονται από το Μεξικό και πληρούν τις προϋποθέσεις της απόφασης 2007/777/ΕΚ πριν από την ημερομηνία κατά την οποία παράγει αποτελέσματα η παρούσα απόφαση μπορούν να συνεχίσουν να εισάγονται στην Ένωση ή να διαμετακομίζονται μέσω της Ένωσης.
            
         
               (14)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Για μεταβατική περίοδο ως τις 15 Αυγούστου 2013, τα φορτία καταγωγής Μεξικού, συμπεριλαμβανομένων εκείνων που μεταφέρονται μέσω ανοιχτής θάλασσας, τα οποία περιέχουν προϊόντα με βάση το κρέας και επεξεργασμένα στομάχια, ουροδόχους κύστεις και έντερα που προέρχονται από πουλερικά, εκτρεφόμενα πτερωτά θηράματα και άγρια πτερωτά θηράματα, για κατανάλωση από τον άνθρωπο, τα οποία έχουν υποστεί την ειδική επεξεργασία D που ορίζεται στο μέρος 4 του παραρτήματος II της απόφασης 2007/777/ΕΚ επιτρέπεται να εισάγονται στην Ένωση ή να διαμετακομίζονται μέσω της Ένωσης, υπό τον όρο ότι συνοδεύονται από το σχετικό πιστοποιητικό, συμπληρωμένο και υπογεγραμμένο πριν από τις 17 Μαΐου 2013.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Μαΐου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 312 της 30.11.2007, σ. 49.
   
      (3)  ΕΕ L 139 της 30.4.2004, σ. 55.
   
      ΠΑΡΑΡΤΗΜΑ
      Στο μέρος 2 του παραρτήματος II της απόφασης 2007/777/ΕΚ, η καταχώριση για το Μεξικό αντικαθίσταται από τα εξής:
      
         
                     «MX
                  
                  
                     Mexico
                  
                  
                     A
                  
                  
                     D
                  
                  
                     D
                  
                  
                     A
                  
                  
                     B
                  
                  
                     B
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     B
                  
                  
                     XXX»